stanford-oval/wikipedia huggingface dataset:
Marjorie Boulton

Boulton vuonna 1999
Marjorie Boulton  (7. toukokuuta 1924 – 30. elokuuta 2017) oli brittiläinen kirjailija ja runoilija, joka kirjoitti sekä englanniksi että esperantoksi. Hän kirjoitti lyhyitä näytelmiä ja novelleja, sekä esperanton perustajan L. L. Zamenhofin elämäkerran.
Boulton opiskeli englantia Oxfordin yliopistossa ja valmistui vuonna 1944. Hän opetteli esperantoa vuonna 1949 tuolle ajalle tyypillisistä syistä: uskoen sen edistävän ihmiskunnan keskinäistä ymmärrystä ja maailmanrauhaa. Hän toimi opettajana ja rehtorina, kirjoitti oppikirjoja ja palasi Oxfordiin jatko-opiskelijaksi vuonna 1971. Väiteltyään hän jäi täysipäiväiseksi kirjailijaksi ja tutkijaksi. Hän opetti esperantoa 1970-luvulta aina 1990-luvulle. Ensimmäinen runokokoelma ilmestyi 1955. Kaikkiaan hän julkaisi yli 20 teosta. Boulton oli ehdokkaana ehdolla kirjallisuuden Nobel-palkinnon saajaksi vuonna 2008.
Macaroni and cheese

| Macaroni and cheese Mac and cheese |
| --- | --- |
 Mac and cheese -annos.
Alkuperä
Alkuperämaa:  Yhdysvallat
Tiedot
Pääainesosat:  pasta ja juusto
Macaroni and cheese (suom. juustomakaroni), etenkin Yhdysvalloissa myös mac and cheese, on pastasta ja juustosta valmistettava ruokalaji. Annoksen pasta on tyypillisesti putkimaista ja juusto kermaista. Annos on suosittu niin sanottu lohturuoka etenkin Yhdysvalloissa, Australiassa, Kanadassa ja Yhdistyneessä kuningaskunnassa, sekä useissa muissa maissa. Nykyisin sama ruokalaji tunnetaan tuhansilla eri resepteillä.
Historia

Makaronia ja juustoa yhdisteleviä annoksia on esiintynyt keittokirjoissa jo 900 vuotta. Makaroni eli macaroni on ollut aikanaan yleinen termi kaikelle pastalle yleensä ja aikanaan erityisen yleistä on ollut käyttää juustona raastettua parmesania. Pastaa alettiin valmistaa pusertimilla 1700-luvulla, jolloin yleistyivät putkimaiset pastat, kuten penne, ziti ja mostaccioli. Yhdysvalloissa macaroni and cheese ilmestyi keittokirjoihin 1800-luvun alkupuolella. Ruokana se yleistyi etenkin italialaisten maahanmuuttajien mukana.
Kraft Foods -yhtiö alkoi myydä kaupoissa Kraft Dinner -nimistä macaroni and cheese valmisannosta vuonna 1937. Annokseen käytettiin vasta kehitettyä hyvin säilyvää sulatejuustoa. Annoksen valmistamiseksi tarvittiin lisäksi vain vettä, maitoa ja voita. Annoksen valmistaminen oli myös nopeaa ja sen hinta oli halpa. Halpa hinta vauhditti annoksen suosiota 1930-luvun lamasta toipuvassa ja pian myös toisen maailmansodan vaivaamassa maassa, jolloin työssäkäyvillä naisilla ja miehillä oli entistä vähemmän aikaa ja rahaa valmistaa ruokaa. Annos oli suosittu myös lasten keskuudessa ja heidän kauttaan se yleistyi 1950- ja 1960-lukujen suurten ikäpolvien keskuudessa. Nimitystä mac and cheese alettiin käyttää 1990-luvulla. Samoihin aikoihin annosta aloitettiin tarjoilla myös ravintoloissa. Nykyisin saman kaltainen annos tunnetaan tuhansilla eri resepteillä.
Aiheesta muualla

Kuvia tai muita tiedostoja aiheesta Macaroni and cheese Wikimedia Commonsissa
Malcolm Fraser

| Malcolm Fraser |
| --- | --- |
 Malcolm Fraser vuonna 1968.
Australian 22. pääministeri
 11. marraskuuta 1975 – 11. maaliskuuta 1983  
Monarkki:  Elisabet II
Varapääministeri:  Doug Anthony
Edeltäjä:  Gough Whitlam
Seuraaja:  Bob Hawke
Henkilötiedot
Syntynyt: 21. toukokuuta 1930 Melbourne
Kuollut: 20. maaliskuuta 2015 (84 vuotta)
Puoliso:  Tamie Fraser
Tiedot
Puolue:  Australian liberaalipuolue
 Nimikirjoitus
John Malcolm Fraser (21. toukokuuta 1930 Melbourne – 20. maaliskuuta 2015) oli australialainen liberaalipuolueen poliitikko. Hän toimi maansa 22. pääministerinä vuosina 1975–1983. Fraser pyrki suitsimaan valtion menoja ja puolustamaan ihmisoikeuksia.
Fraserin edeltäjän Gough Whitlamin hallitus oli monissa kriiseissä, joissa se antoi mielikuvan taitamattomasta taloudenpidosta. Fraserin johtama oppositio sai enemmistön senaatissa, mutta Whitlamin työväenpuolueella oli enemmistö edustajainhuoneessa. Häntä painostettiin hajottamaan parlamentti, mutta hän ehdotti sen sijaan senaatin puolivaalien järjestämistä.  Kenraalikuvernööri John Kerr hajotti hallituksen, ja kutsui Fraserin perustamaan väliaikaishallituksen vaaleihin asti. Fraserin Australian liberaalipuolue voitti vaalit selvästi.
Toukokuussa 2010 tuli julkisuuteen tieto, että Malcolm Fraser oli eronnut joulukuussa 2009 puolueensa jäsenyydestä vastalauseena liberaalipuolueen nykylinjalle, jota Fraser piti liian konservatiivisena.
Aiheesta muualla

Kuvia tai muita tiedostoja aiheesta Malcolm Fraser Wikimedia Commonsissa
Australian pääministerit
Edmund Barton
Alfred Deakin
Chris Watson
George Reid
Andrew Fisher
Joseph Cook
Billy Hughes
Stanley Bruce
James Scullin
Joseph Lyons
Earle Page
Robert Menzies
Arthur Fadden
John Curtin
Frank Forde
Ben Chifley
Robert Menzies
Harold Holt
John McEwen
John Gorton
William McMahon
Gough Whitlam
Malcolm Fraser
Bob Hawke
Paul Keating
John Howard
Kevin Rudd
Julia Gillard
Tony Abbott
Malcolm Turnbull
Scott Morrison
Anthony Albanese
Marjatta Arkela

Marjatta Arkela (s. 26. toukokuuta 1944) on uransa lopettanut suomalainen pesäpalloilija. Vuosina 1960–1973 Arkela pelasi naisten SM-sarjassa 100 runkosarjaottelua vain Jyväskylän Kirin joukkueessa. Ulkopelissä Vikmanin pelipaikka oli kopparina. Arkela valittiin 11 kertaa Itä–Länsi-otteluun.
Saavutukset > Pelaajana

1 SM-pronssi: 1966
11 Itä–Länsi-ottelua: 1961–1963, 1966–1973
Marje Viitala

| Marje Viitala> Henkilötiedot |
| --- | --- |
Syntynyt: Vammala
Kansalaisuus:  Suomi
Ammatti:  kuvataiteilija ja taidegraafikko
Taiteilija
Ala:  kuvataiteilija
Aiheesta muualla
Kotisivut
Marje Viitala (s. Vammala) Tampereella toimiva kuvataiteilija ja taidegraafikko. Viitala tekee  etsauksia ja puupiirroksia. Taidenäyttelyitä Viitala on pitänyt niin kotimaassa kun ulkomaillakin.
Viitala opiskeli Kankaanpään taidekoulussa. Hän on jäsenenä Suomen taidegraafikoissa, Tampereen taiteilijaseurassa, Suomen puupiirtäjissä ja taiteilijayhteisö Avarataide ry:ssä.
Marjorie Cameron

| Marjorie Cameron |
| --- | --- |

Henkilötiedot
Koko nimi:  Marjorie Cameron Parsons Kimmel
Syntynyt: 23. huhtikuuta 1922 Belle Plaine, Iowa, Yhdysvallat
Kuollut: 24. kesäkuuta 1995 (ikä 73) Los Angeles, Kalifornia, Yhdysvallat
Ammatti:  näyttelijä, taiteilija, runoilija
Puoliso:  Jack Parsons (1946-1952)
Näyttelijä
Taiteilijanimet:  Candida, Candy
Aiheesta muualla
IMDb
Marjorie Cameron Parsons Kimmel (paremmin tunnettu nimellä Cameron; 23. huhtikuuta 1922 Belle Plaine, Iowa, Yhdysvallat – 24. kesäkuuta 1995 Los Angeles, Kalifornia, Yhdysvallat) oli yhdysvaltalainen näyttelijä, runoilija, taiteilija ja okkultisti. Cameron oli uskonnoltaan thelemiitti, ja oli naimisissa samaa uskontosuuntaa edustavan Jack Parsonsin kanssa, joka muun muassa kuului Jet Propulsion Laboratoryn perustajiin. Taiteilijana Cameron edusti surrealismia. Hänen teoksiaan ovat muuan muassa Fairy Queen (1962). Cameron näytteli toista pääroolia Anaïs Ninin lisäksi lyhytelokuvassa Inauguration of the Pleasure Dome (1954).
Cameron tunnettiin lempinimillä Candida ja Candy.
Marjatta Heino

Meeri Marjatta Heino (o.s. Lepistö) (24. kesäkuuta 1942 Helsinki) on suomalainen pesäpalloilija.
Heino on voittanut Suomen mestaruuden 1960–1962, 1969, 1971, 1973, hopeaa 1972 ja pronssia 1970, naisten lyöjäkuninkuuden 1962 ja osallistunut kahteen Itä–Länsi-otteluun.
Saavutukset

Pesäpallon lyöjäkuningatar: 1962
Markus Hiukka

| Markus Hiukka> Henkilötiedot |
| --- | --- |
Syntynyt: 20. heinäkuuta 1977 (ikä 47) Tornio
Jääpallon pelaaja
Pituus:  180 cm
Seura:   HT Bandy
Pelipaikka:  Puolustaja
| Urheilijan ura> Junioriseurat |
| --- | --- | --- | --- |
:  Länsi-Rajan Konkarit
Seurat
| Vuodet | Seura | O | (M) |
| –1997 |  Vastus | – | (–) |
| 1997–2002 |  JPS | – | (–) |
| 2002–2006 |  Brobergs IF | – | (–) |
| 2006–2008 |  JPS | – | (–) |
| 2008 |  ToPV | – | (–) |
| 2008– |  HT Bandy | – | (–) |
Maajoukkue
| 2001–2006 |  Suomi | 47 | (2) |
 Seurajoukkueuran tilastot kattavat vain kansalliset sarjat, päivitetty 24.11.2013.  Maajoukkueuran tilastot päivitetty 24.11.2013.
Markus Hiukka (s. 20. heinäkuuta 1977 Tornio) on suomalainen jääpalloilija. Hän edustaa kaudella 2012–2013 Ruotsin toiseksi korkeimmalla sarjatasolla Allsvenskanissa pelaavia HT Bandyä.
Hiukka on pelannut yli 40 A-maaottelua ja edustanut Suomea neljissä MM-kisoissa. Hän oli mukana myös vuonna 2004, jolloin Suomi voitti toistaiseksi ainoan maailmanmestaruutensa.
Saavutukset

MM-kultaa: 2004
MM-pronssia: 2006
Marjinon metroasema

Marjino (ven. Марьино) on yksi Moskovan metron asemista. Se avattiin 25. joulukuuta 1996.
Luettelo Bas-Rhinin kunnista

Bas-Rhinin sijainti
Tämä on luettelo Bas-Rhinin departementin kunnista Ranskassa. Departementissa on 527 kuntaa.
(CUS) Communauté urbaine de Strasbourg, luotu vuonna 1966.
(CAS) Communauté d'agglomération de Sarreguemines Confluences, luotu vuonna 2002, pääosin Mosellen departementissa.

| 67530 | 67270 | Wickersheim-Wilshausen |
| 67531 | 67130 | Wildersbach |
| 67532 | 67370 | Willgottheim |
| 67534 | 67270 | Wilwisheim |
| 67535 | 67290 | Wimmenau |
| 67536 | 67110 | Windstein |
| 67537 | 67510 | Wingen |
| 67538 | 67290 | Wingen-sur-Moder |
| 67539 | 67170 | Wingersheim |
| 67540 | 67590 | Wintershouse |
| 67541 | 67470 | Wintzenbach |
| 67542 | 67370 | Wintzenheim-Kochersberg |
| 67543 | 67130 | Wisches |
| 67544 | 67160 | Wissembourg |
| 67545 | 67230 | Witternheim |
| 67546 | 67670 | Wittersheim |
| 67547 | 67820 | Wittisheim |
| 67548 | 67370 | Wiwersheim |
| 67550 | 67360 | Wœrth |
| 67551 | 67202 | Wolfisheim (CUS) |
| 67552 | 67260 | Wolfskirchen |
| 67553 | 67700 | Wolschheim |
| 67554 | 67120 | Wolxheim |
| 67555 | 67310 | Zehnacker |
| 67556 | 67310 | Zeinheim |
| 67557 | 67140 | Zellwiller |
| 67558 | 67110 | Zinswiller |
| 67559 | 67290 | Zittersheim |
| 67560 | 67270 | Zœbersdorf |
Masa Orpana

Masa Orpana Kangasala-talolla talvella 2015
Matti-Juhani ”Masa” Orpana (s. 1973 Kangasala) on suomalainen muusikko. Hänen instrumenttejaan ovat eri saksofonit, huilu, kitara ja klarinetti. Orpana soittaa kuitenkin eniten tenorisaksofonia.
Orpana on julkaissut omalla nimellään kolme albumia: Alba Recordsin julkaisemat Honky Tonk Man (2005), Brothers (2008) sekä Travelin’ Home (2014). Tämän lisäksi hän esiintyy lukuisilla levyillä jazz-, blues- ja rockyhtyeiden jäsenenä sekä vierailevana muusikkona useiden pop-, rock- ja rhythm and blues -artistien levyillä.
Vuodesta 2006 Orpana on soittanut Anssi Tikanmäen orkesterissa. Orpana on toiminut myös rhythm and blues -yhtye Honky Tonk Menin keulakuvana laulaja-kitaristi-harpisti Ismo Haaviston rinnalla. Nykyäänmilloin? hän johtaa omaa Masa Orpana Honk -yhtyettään. Orpana on myös säveltänyt suuren osan yhtyeen kappaleista. Hän on työskennellyt myös teatterimuusikkona. Muusikon työn ohella hän on toiminut monipuolisesti saksofoninsoiton ja rytmimusiikin opettajana.
ATO:n ja Honky Tonk Menin lisäksi Orpana on soittanut lukuisissa muissa yhtyeissä, joista mainittakoon Groovy Eyes, One O’Clock Humph ja Jazzgangsters. Hän on ollut mukana perustamassa jazzyhtyeitä Rakka, Olmarin Unioni sekä Jazzmuseo. Näiden yhtyeiden kanssa Orpana on myös levyttänyt ja esiintynyt blues- ja jazzfestivaaleilla sekä -klubeilla Suomen lisäksi muissa Pohjoismaissa, ympäri Eurooppaa ja Pohjois-Amerikassa.
Pirkanmaan Blues-yhdistys - Blues Lovers ry:n vuosittain jaettava blues & roots-musiikin erityispalkinto Jemma-palkinto™ (käsin tehty taidepuukko) myönnettiin vuonna 2021 Masa Orpanalle laaja-alaisesta blues & roots -juurimusiikin esilletuomisesta musiikissaan, muusikontaidoistaan, opetustyöstä ja monesta muusta aiheeseen liittyvästä toiminnasta.
Marski (täsmennyssivu)

Marski voi tarkoittaa ainakin seuraavia:
marski eli valtakunnanmarski, historiallinen korkea virka Ruotsissa ja Tanskassa, usein sotavoimien ylipäällikkö
marski eli marskimaa, ajoittain veden alle jäävä lietteinen maa-alue
marski, leikillinen nimitys marsalkasta (myös sotamarski)
Marski, erityisesti Suomen marsalkka Carl Gustaf Emil Mannerheimista käytetty lempinimi
hotelli Marski, hotelli Helsingissä
Marcia Wallace

Marcia Wallace vuonna 1994.
Marcia Wallace (1. marraskuuta 1942 Creston, Iowa – 25. lokakuuta 2013 Los Angeles, Kalifornia) oli Emmy-palkittu yhdysvaltalainen näyttelijä ja koomikko.
Wallace tunnettiin parhaiten rooleistaan Carol Kester Bonduranttina, Bob Newhartin (ja hammaslääkäri Jerryn) sihteerinä vuoden 1972 televisiosarjassa The Bob Newhart Show, ja opettaja Edna Krabappelin äänenä animaatiosarjassa Simpsonit, josta hän voitti Emmyn vuonna 1992. Hahmo poistettiin sarjasta Wallacen kuoltua vuonna 2013.
Malcolm Lincoln

Malcolm Lincoln & Manpower 4 Oslossa 2010.
Malcolm Lincoln on vuonna 2009 perustettu virolainen duo-yhtye. 
Yhtyeeseen kuuluvat Robin Juhkental (laulu) ja Madis Kubu (basso). Malcolm Lincoln edusti Viroa Eurovision laulukilpailussa Oslossa vuonna 2010 kappaleella Siren, muttei päässyt finaaliin.
Juhkental keksi duon nimen Haluatko miljonääriksi? -ohjelman virolaisesta versiosta Kes tahab saada miljonäriks?, kun ohjelmassa kilpaillut nainen vastasi Amerikan kuudennentoista presidentin Abraham Lincolnin etunimeksi Malcolm.
Diskografia > Albumit

Loaded With Zoul (2010)
Diskografia > Singlet

"Siren" (2010)
"Loaded With Zoul" (2010)
"Man On The Radio" (2011)
Marcial Maciel

Marcial Maciel
Marcial Maciel Degollado (10. maaliskuuta 1920 – 30. tammikuuta 2008) oli meksikolainen katolinen pappi. Hän perusti vuonna 1941 Kristuksen legioona -järjestön (esp. Legión de Cristo). Hänen julkisuuskuvansa tahrasivat pedofiliasyytökset, joista huolimatta hänen onnistui jatkaa uraansa aina vuoteen 2006 saakka.
Maciel oli ennen skandaalia arvostettu katolinen vaikuttaja, joka oli vielä Johannes Paavali II:n (k. 2005) suosiossa. Syytökset lapsiin kohdistuneista seksuaalirikoksista nousivat laajempaan julkisuuteen vasta vuonna 1997.
Maciel vakuutteli syyttömyyttään vielä skandaalin puhkeamisen jälkeen. Hän erosi Kristuksen legioonan johdosta vuonna 2005 ja sai seuraajakseen Álvaro Corcuera Martínez del Ríon. Hän oli sukua pyhimykseksi julistetulle meksikolaiselle piispa Rafael Guízar Valencialle (1878–1938).
Maciel perusti Kristuksen legioonan ohella apostolisen Regnum Christi -liikkeen.
Marjinkan piiri

| Marjinkan piiri Мар'їнський район, Марьинский район |
| --- | --- |
 Piiri Donetskin alueen kartalla.
 Lippu:  Vaakuna
Valtio:  Ukraina
Alue:  Donetskin alue
Perustettu:  7.3.1923
Lakkautettu:  17.7.2020 (Pokrovskin ja Volnovah’an piiriin)
Hallinto:  
 – hallinnollinen keskus:  Marjinka (9 672 as., 2017)
Pinta-ala  ():   km²
 – maa:  1350,0 km²
Väkiluku (2017 (arvio)):  81 890
 
maryinskarada.gov.ua
Marjinkan piiri (ukr. Мар'їнський район, Marjinskyi raion; ven. Марьинский район, Marinski raion) oli hallinnollinen piiri Ukrainan Donetskin alueella. Piirin hallinnollinen keskus oli Marjinkan kaupunki (ukr. Мар'їнка; 9 672 as., 2017). Heinäkuussa 2020 Ukrainan piirijakoa muutettiin, ja Marjankan piiri liitettiin pohjoisosiltaan laajentuneeseen Pokrovskin piiriin ja eteläosiltaan Volnovah’an piiriin.
Ukrainan tilastokeskus arvioi piirin väkiluvuksi 81 890 ihmistä (1.1.2017). Kaupunkilaisiksi heistä tilastoitiin Marjinkan, Krasnohorivkan (Красногорівка, 15 643 as.) ja Kurah’oven (Курахове, 19 511 as.) kaupunkien sekä piirin kolmen kaupunkityyppisen taajaman asukaat Illinka (Іллінка, 438 as.), Oleksandivka (Олександрівка, 3 973 as.) ja Staromyh’ailivka (Старомихайлівка, 5 192 as.).
Aiheesta muualla

Kuvia tai muita tiedostoja aiheesta Marjinkan piiri Wikimedia Commonsissa
Marcia Warren

| Marcia Warren> Henkilötiedot |
| --- | --- |
Syntynyt: 26. marraskuuta 1943 Watford, Hertfordshire, Yhdistynyt kuningaskunta
Ammatti:  näyttelijä
Näyttelijä
Merkittävät roolit:  Kuningataräiti Elisabet The Crown
Palkinnot
 Olivier-palkinnot: paras naissivuosa (Stepping Out 1984; Humble Boy 2002) 
Aiheesta muualla
IMDb
Marcia Warren (s. 26. marraskuuta 1943 Watford, Hertfordshire) on englantilainen näyttelijä.
Warren on palkittu teatteriesiintyjä, joka on voittanut parhaan naissivuosan Olivier-palkinnon kaksi kertaa. Ensimmäisen palkintonsa hän sai Stepping Out -näytelmästä vuonna 1984 ja toisen Humble Boy -näytelmästä vuonna 2002. Televisiorooleja Warrenilla on ollut muun muassa sarjoissa Coronation Street, Inside No. 9, Pokka pitää ja Uusi Sherlock.
Netflix-sarja The Crownin viidennellä ja kuudennella tuotantokaudella Warren esitti kuningataräiti Elisabetia.
Marjina Roštšan metroasema (Ljublinsko-Dmitrovskaja)

Marjina Roštša (ven. Марьина Роща) on yksi Moskovan metron asemista. Se avattiin 19. kesäkuuta 2010.
Aiheesta muualla

Kuvia tai muita tiedostoja aiheesta Marjina Roštšan metroasema (Ljublinsko-Dmitrovskaja) Wikimedia Commonsissa
Mantereenlinna

| Mantereenlinna  |
| --- | --- |
 Hjalmar Appelgrenin havainnepiirros Mantereenlinnan varustusten jäänteiden sijainnista vuonna 1891.
Sijainti
 Mantereenlinna 
Koordinaatit:  60.98157184°N, 24.52926946°E
Valtio:  Suomi
Paikkakunta:  Hämeenlinna
Historia
Tyyppi:  Linnavuori
Huippukausi:  rautakausi ??
Infobox OKVirheellinen NIMI-arvo: 
Mantereenlinnan porttivarustusten jäänteet Hjalmar Appelgrenin piirustuksessa 1891.
Mantereenlinna on Kanta-Hämeessä Hämeenlinnan Harvialassa sijaitseva mahdollinen muinaislinna.
Muinaislinna

Muinaislinna sijaitsee Mantereenvuorella Vanajan kirkosta runsas kilometri itään Katumajärven länsirannalla Puketin saarta vastapäätä. Mantereenvuori kohoaa yli 50 metriä Katumajärven pintaa korkeammalle, ja siinä on kolme suurta kallioaluetta. Mäki on järven puolelta jyrkkärinteinen, mutta lännen suunnassa rinteet ovat loivat. Mäen laella, joka on kooltaan 200×100 metriä, sijaitsee muinaislinnan suojavarustusten mahdollisia jäännöksiä. Ne ovat kivistä rakennettuja valleja, jotka sijaitsevat kahdessa notkelmassa. Mäen länsireunalla sijaitsee kaksi kivivallia, joissa on kaksi hyvin säilynyttä porttiaukkoa. Mäen pohjoisosassa oleva porttiaukko on ennallistettu vuonna 1973. Eteläisen portin kivivalli on 12 metriä pitkä, ja sitä voi pitää osittain luonnon muovaamana. Puolustuksen kannalta tärkeistä kohdista puuttuu suojavarustuksia, mikä on herättänyt ihmetystä. Vallit on rakennettu monen kokoisista kivistä. Suurimmat ovat ihmiselle hankalia käsitellä, ja niiden välissä on kivettömiä rakoja. Vesihuolto on ollut muinaislinnojen koetinkivi. Mantereen linnavuorella onkin havaittu rakenne, jota on pidetty vesisäiliönä .
Tutkimuksia

Mantereenlinnalla ei ole suoritettu arkeologisia kaivauksia, mutta sitä on tutkittu pintapuolisesti vuosina 1886 (Hjalmar Appelgren), 1897 (Axel Olai Heikel), 1921 (Julius Ailio), 1939 (Esko Sarasmo), 1951 (Jouko Voionmaa), 1965 (Anna-Liisa Hirviluoto), 1973 (Anja Sarvas), 1984 (Jyri Saukkonen) ja 1999 (Sirkka-Liisa Seppälä). Appelgren, Sauramo ja Jussi-Pekka Taavitsainen pitivät Mantereenvuoren valleja ihmisen rakentamina, mutta Ailio ja Voionmaa eivät. Myöhemmät raportit eivät asiaa enää suoraan kyseenalaista.
Historiaa

Linnan muodosta ja sen käyttöajasta ei ole tutkimusten puuttumisen vuoksi tarkkaa tietoa. Arvellaan kuitenkin, että se olisi samanaikainen muiden Hämeen muinaislinnojen kanssa ja että silloin se on todennäköisesti ollut käytössä rautakauden sotaisana viikinkiaikana 800–1000-luvuilla novgorodilaisten ja karjalaisten tehdessä hävitysretkiä Hämeeseen.
Hjalmar Appelgren totesi vuonna 1891 Suomen muinaislinnat -teoksessaan linnan porttivarustusten säilyneen verrattain hyvin muihin Suomen muinaislinnoihin nähden.
Hoitaminen ja opastus

Linnavuoren aluetta hoidetaan, jotta muinaislinnan maanpäälliset rakenteet näkyisivät paremmin. Tavoitteena on myös parantaa kohteen soveltuvuutta opetus- ja matkailukäyttöön. Linnalle pääsee Hämeenlinna-Turenki-tieltä (seututie 290) lähteviä polkuja myöten.
Marko Dević

Marko Dević
Marko Dević (serb. Марко Девић, Marko Dević, ukr. Марко Девич, Marko Devytš, s. 27. lokakuuta 1983 Belgrad, Jugoslavia) on serbialaissyntyinen ukrainalainen jalkapalloilija, pelipaikaltaan hyökkääjä. Hän edusti pääsarjatasolla useita joukkueita, pisimpään ukrainalaista Metalist Harkovaa kausina 2006–2012 ja helmikuusta 2013 helmikuuhun 2014. Hän pelasi osan kaudesta 2012–2013 Ukrainan liigamestaruuden ja Ukrainan Cupin voittaneessa Šah’tar Donetskissa. Hän aloitti liigauransa Jugoslaviassa ja pelasi Ukrainasta lähdettyään myös Venäjällä, Qatarissa, Liechtensteinissa ja Azerbaidžanissa.
Dević pelasi Ukrainan maajoukkueessa 35 maaottelua vuosina 2008–2014. Hän pelasi EM-kilpailuissa 2012 joukkueensa kaikki kolme ottelua ja niistä viimeisen Englantia vastaan avauskokoonpanossa. Hän teki maaotteluissaan seitsemän maalia: helmikuussa 2011 ystävyysottelussa Ruotsia vastaan, marraskuussa 2011 ystävyysottelussa Itävaltaa vastaan, syyskuussa 2013 MM-karsinnan kotiottelussa San Marinoa vastaan, lokakuussa 2013 kolme maalia MM-karsinnan vierasottelussa San Marinoa vastaan ja maaliskuussa 2014 yhden maalin ystävyysottelussa Yhdysvaltoja vastaan.
Maniac Latin Disciples

| Maniac Latin Disciples |
| --- | --- |
Perustettu:  1966 Chicago
Vuodet toiminnassa:  1966 - nykyhetki
Alue:  Chicago
Rikollistoiminta:  Katujengi
Liittoumat:  Folk Nation
Kilpailijat:  People Nation, Latin Kings
Maniac Latin Disciples (usein lyhennetty MLD tai MLDN) on suuri hispaaninen katujengiselvennä Chicagossa, Illinoisissa. Jengi on erittäin väkivaltainen ja ottaa osaa huumeiden kuljetukseen. On arvioitu, että jengissä on reilut 1500 jäsentä.
Jengin symbolit ja viholliset

Jengin symboleita ovat kuusisakarainen tähti, joka edustaa heidän liittoaan Folks Nationinselvennä kanssa, sydän, jolla on sarvet ja mahdollisestiselvennä pirun häntä, hakaristi, joka edustaa jengin perustajaa Albert 'Hitler' Hernandezia, kolmipäinen talikkoselvennä sekä Maniac-munkkiselvennä. Maniac Latin Disciplesillä on pitkä sota Latin Kings-jengin kanssa. Latin Kings ja MLD olivat ennen liitossa, mutta Latin Kingsin jäsenien tapettua Albert 'Hitler' Hernandezin jengien välit hajosivat ja sota alkoi.
Historia ja järjestöllinen rakenne

Maniac Latin Disciples-jengi perustettiin vuonna 1966 Chicagon Humboldt Parkissa. Sen perusti Albert 'Hitler' Hernandez. Jengi tunnettiin ensin Latin Scorpionsina.
Vuonna 1970 Latin Kingsit murhasivat Albert 'Hitler' Hernandezin, ja tämän johdosta jengin korkea-arvoisimman jäsenen titteli vaihdettiin 'Kuninkaasta' 'Prinssiksi'. Hänen paikastaan taistelivat 'Diablo' ja 'Chi-chi', jotka molemmat olivat korkea-tasoisiaselvennä jäseniä jengissä. Jengi liittoutui Gangster Disciplesien kanssa ja tämän myötä vaihtoi nimensä Latin Disciplesiksi.
1970-luvun puolivälissä Latin Disciplesit liittoutuivat Latin Eaglesien, Spanish Cobran ja Imperial Gangstersien kanssa, ja liittoa kutsuttiin United Latino Organizationiksi.
Latin Disciplesit liittyivät Folks Nationiin vuonna 1978.
Vuonna 1983 Fernando "Ferny" Zayas tuli jengin johtajaksi ja lisäsi jengin nimeen sanan 'Maniac'. Maniac Latin Disciplesit kasvoivat hurjaa vauhtia keräämällä jäseniä osavaltion vankiloista. He valtasivat alueita Pohjoisesta ja Läntisestä Chicagosta käyttämällä väkivaltaa ja tuhoamalla vastustajansa. Jengin johtaja Zayas vangittiin vuonna 1983 murhan takia, mutta hän on kyennyt johtamaan jengiään vankilasta käsin, vaikkakin jotkin 'setit'selvennä ovat irroittautuneet hänen hallinnastaan.
Vuonna 1996 MLD varajohtaja Johnny "Loco" Almodovar pidätettiin murhasta. Hän ja hänen kätyrinsä julistivat sodan Spanish Cobria vastaan, kun eräs korkea-arvoinen MLD ammuttiin Humboldt Parkissa. Pian tämän jälkeen jengin katujohtaja, Enrique "Rick Dog" Garcia murhattiin, ja tekijänä oli toinen MLD:n jäsen, Jamie 'Tuffy' Ruiz.
Jengin saatua taas hierarkiansa kokoon FBI suoritti suuren opeaation ja pidätti paljon MLD:in johtajia vuonna 2004 huumesyytteistä. Korkea-arvoisimmat pidätetyt olivat Fidel 'Fiddle' Hernandez sekä Antonio 'Bird' Perez jotka olivat jengin johtajia pidätyksensä aikana.
Tällä hetkellämilloin? MLD on kaatumassa, sillä monet heidän ryhmittymistään ovat alkaneet erota Fernyn johtajuudesta ja alkaneet taistella toisiaan vastaan huumerahoista ja alueista.